Bean Help - Menu - Edit
Keywords: cursorLocation=1148

Menuen Rediger

Klip: Fjerner valgt tekst og placerer det i skuffen. Bemærk at valgt tekst kan være adskillige ikke-tilgrænsende afsnit. Bemærk også at du kan ALT+træk for at oprette et rektangulært tekstudsnit.

Kopier: Kopierer valgt tekst til skuffen.

Indsæt: Indsætter tekst fra skuffen, og det indsættes dér, hvor den blinkende markør er placeret (Kun dokumenter, der ikke er låst).

Indsæt & match format: Indsætter ren tekst (lig med tekst uden formattering) fra skuffen, bliver indsat, hvor den blinkende tekstmarkør er placeret i dokumentet. Den indsatte tekst medtager skrift- og afsnitsformattering på teksten.

Slet: Fjerner valgt tekst.

Vælg alle: Udvider tekstvalg (markering) til hele dokumentet.

Inverter det valgte: Alt, hvad der er valgt, fravælges (afmarkeres) og visa-versa.

Indsæt

Side/Kolonne skift: Skubber efterfølgende tekst til næste side (eller næste kolonne i multi-kolonne layout) i Layout visning.

Afsnits skift: Skubber efterfølgende tekst til et nyt afsnit.

Linie skift: Skifter til ny linie uden at vælge nyt afsnit, (nogle gange kaldet 'blødt linieskift').

Ikke-brydende mellemrum: Indsætter et ikke-brydende mellemrum mellem ord og vil holde ordene sammen, når de ellers på anden måde bliver fordelt på to linier.

Dato (Langt format)

Dato (Kort Format)

Tid

Dato/Tid

Billede: Tilføjer et billede i dokumentet, dér hvor tekstmarkøren er placeret. En kopi af billedet indlejres i dokumentet, så der vil ikke være en reference til originalen. Brugeren kan også trække eet billede direkte ind i et dokument. Hvis nødvendigt, brug indstillingen 'Tving liniehøjde / Højest' fra Inspektor menuen for at reducere ekstra linieafstand omkring et billede i et tekstafsnit. Også et 'billed sandwich' mellem to linieskift tegn vil tvinge enkelt linieafstand.

Note: Tilføjes et kontrasterende skrift og/eller farve til den tekst, der skrives lige efter, kan det bruges ligesom en lærers 'røde blyant' for at indikere noter eller nødvendige korrektioner. Se Bean Indstillinger > Avanceret > Note metode for at sætte skrift eller vælge funktionalitet.

Underskriftslinie: Indsætter en underskriftslinie ved indsætningsmærket.

Ændre

Tekst til grafiske anførselstegn: Ændrer lige anførselstegn til grafiske anførselstegn (krøllede anførselstegn), der virker æstetisk pænere og typografisk mere korrekt.

Tekst til lige anførselstegn: Ændrer grafiske anførselstegn til lige anførselstegn, når dette er nødvendigt, (f.eks ved skrivning af kildekode).

Billedstørrelse: Hvis et tekstvalg indeholder et billede, vil der blive åbnet en skydekontrol for tilpasning af billedstørrelse. Du kan også dobbeltklikke på et billede for at åbne billedtilpasning.

Fjern

Alle/Valgte listemærker: Fjerner listemærker og attributter fra valgt tekst eller fra hele dokumentet, hvis der ikke er noget valgt. Kan være brugbar, da et listemærke nogle gange godt kan slettes, mens 'liste attributter' bibeholdes, hvilket kan forårsage uønskede resultater. (Listemærker kan senere dukke op igen ud af det blå).

Alle/Valgte teksttabeller: Fjerner teksttabeller fra valgt tekst eller fra hele dokumentet, hvis intet er valgt. Meget brugbart, da tekst indsat fra websider, der indeholder teksttabeller, kan medføre uønskede resultater i Layout visning, (ukorrekt sidenummerering og visningsproblemer, Apple bug rdar://5650712). Tilstedeværelse af disse problematiske teksttabeller er ikke altid indlysende, da sådanne tabeller ikke ofte viser netlinier og mest er der for at positionere teksten.

Alle/Vedhæftninger: Fjerner vedhæftninger (billeder osv.) fra valgt tekst eller fra hele dokumentet, hvis der ikke er valgt noget.

Stavekontrol…

Vis stavekontrol & grammatik: Aktiver grammatikkontrol markeringsfeltet ved at vælge 'Udfør grammatikkontrol' i Stave- & grammatikkontrol panelet (kun OS X 10.5+).

Tale…
Begynd oplæsning/Stands oplæsning: Her kan du starte og standse oplæsning af dokumentets tekstindhold. Hvis du sætter tekstmarkøren foran det første tegn i et dokument og vælger 'Begynd oplæsning', vil hele dokumentet blive læst op for dig. Markerer du et afsnit i teksten, og starter oplæsning med - Tale > Begynd oplæsning, - vil kun det markerede blive læst op. Du kan også starte en oplæsning et vilkårligt sted ved at indsætte tekstmarkøren vilkårligt i teksten, og oplæsning vil da begynde dérfra, hvor markøren er indsat.
Note: Oplæsning af tekst kan være en meget værdifuld hjælp for både blinde, stærkt svagteende og andre læsehæmmede som f.eks. ordblinde. Det skal dog bemærkes, at selvom du bruger dansk OS X, vil du ikke kunne få teksten læst op på dansk, medmindre du har installeret danske stemmer i Apples "Text To Speech' og 'Speech Recognition' system. Apples talesyntese har kun engelske og spanske stemmer som standard. Hvis du vil bruge danske stemmer, der vil virke overalt på dit system, skal du købe dem hos AssistiveWare. Læs mere her. Der er også prøver på dansk tale.

Specialtegn: Åbner en palette, hvorfra du kan indsætte specielle tegn og bogstaver i et dokument, (accentuerede bogstaver, symboler osv.).